Okresná prokuratúra Žilina 
Moyzesova 20, 011 56 Žilina 1

Sp. zn. : 3 Pv 867/13/5511	Žilina, 2.3.2015
EEČ : 2-43-968-2015

U Z N E S E N I E

Trestná vec:	obvinený XXXXX a spol.  
Prečin:	Poškodzovanie cudzej veci podľa § 246 ods.1 Tr. zákona v spolupáchateľstve podľa § 20 Tr. zákona

Rozhodol: 	prokurátor Okresnej prokuratúry Žilina
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, 
sa v skúšobnej dobe, určenej uznesením prokurátora Okresnej prokuratúry Žilina zo dňa 18.12.2013, spisová značka 3 Pv 867/13/5511, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry Žilina zo dňa 18.12.2013, spisová značka 3 Pv 867/13/5511, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
2.	XXXXX, dátum narodenia: XXXXX 
12 mesiacov
Odôvodnenie:
	Uznesením prokurátora Okresnej prokuratúry v Žiline sp. zn. 3 Pv 867/13/5511-4 zo dňa 18.12.2013 bolo podľa § 216 ods. 1 Tr. poriadku podmienečne zastavené trestné stíhanie obvinených XXXXX, nar. XXXXX a XXXXX, nar. XXXXX stíhaných pre prečin poškodzovania cudzej veci podľa § 246 ods. 1 Tr. zákona v spolupáchateľstve podľa § 20 Tr. zákona na tom skutkovom základe, že dňa 08.10.2013 v čase približne o 16.00 h do 17.20 h na ul. XXXXX v meste XXXXX pomocou prinesených spreyov a farieb postriekali a namaľovali latexovými farbami nosný stĺp mostného privádzača na XXXXX a to tak, že z jednej strany namaľovali neurčitý tvar žltou a fialovou farbou o veľkosti 2,5 x 4 m a z druhej strany pomaľovali šedou farbou nápis DZ I o veľkosti 1 x 2,5 m, ku škode XXXXX so sídlom XXXXX. 
      	Podľa § 216 ods. 2 Tr. poriadku bola obvineným XXXXX a XXXXX určená skúšobná doba v trvaní 12 ( dvanásť) mesiacov. Uznesenie o podmienečnom zastavení trestného stíhania nadobudlo právoplatnosť u obv. XXXXX dňa 20.01.2014 a obv. XXXXX dňa 31.12.2013 a skúšobná doba uplynula u obv. XXXXX dňa 20.01.2015 a u obv. XXXXX dňa 31.12.2014.
            Podľa § 217 ods. 1 Tr. poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.
     	Z vyžiadaných správ od Obvodného oddelenia PZ Žilina- západ, Mestského úradu XXXXX, Obce XXXXX, lustráciou na tunajšej prokuratúre ako aj z odpisov registra trestov obvinených bolo zistené, že obvinení XXXXX a XXXXX sa v skúšobnej dobe podmienečného zastavenia trestného stíhania nedopustili žiadneho protiprávneho konania, neboli postihnutí za priestupok ani odsúdení pre trestný čin. 
	Nakoľko obvinení XXXXX a XXXXX viedli v skúšobnej dobe podmienečného zastavenia trestného stíhania riadny život, boli splnené podmienky uvedené v ustanovení § 217 ods. 1 Tr. poriadku a preto som rozhodol tak, ako je uvedené vo výrokovej časti tohto uznesenia. 
            Právoplatnosťou uznesenia o tom, že sa obvinení osvedčili, alebo uplynutím lehoty podľa odseku 2 nastávajú účinky zastavenia trestného stíhania podľa § 9 ods. 1 písm. e) Tr. poriadku.
 	Vzhľadom na uvedené bolo rozhodnuté tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marcel Gondžur
prokurátor